Diari Oficial de la Generalitat Valenciana


Sumari del DOGV 3519, del 17-06-1999 (1999/4429)

RESOLUCIÓ de 15 d'abril de 1999, de la Direcció General de Centres Docents, per la qual s'inscriu en el Registre de Centres Docents l'Escola de Dansa, de Formentera del Segura (Alacant).
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3519

Data del DOGV
:   17-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/4429


Data del document
:   15-04-1999

Organisme emissor
:   Conselleria de Cultura, Educació i Ciència

Tipus de document
:   Resolució

Descriptors 

:   * Formentera del Segura
    * centre d'ensenyament
    * educació artística
    * espectacles
    * ensenyament privat

RESOLUCIÓ de 15 d'abril de 1999, de la Direcció General de Centres Docents, per la qual s'inscriu en el Registre de Centres Docents l'Escola de Dansa, de Formentera del Segura (Alacant). [1999/S4429]
  
Vist l'expedient iniciat a instància del titular de l'Escola de Dansa, de Formentera del Segura (Alacant), en sol·licitud d'inscripció d'esta en la secció específica del Registre de Centres Docents, segons el que preveu l'Ordre de 4 de gener de 1994, de la Conselleria d'Educació i Ciència (DOGV de 31.01.1994), i la Llei 2/1998, de 12 de maig, Valenciana de la Música, de la Generalitat Valenciana (DOGV de 14.05.1998).
  
Vist que l'expedient ha sigut tramitat per la Direcció Territorial de Cultura i Educació corresponent i que hi consta l'informe de la Inspecció Educativa.
  
Atés que s'ha complit el tràmit d'audiència a la persona interessada, segons el que preveu el paràgraf 10.3 de l'Ordre de 4 de gener de 1994 abans citada.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu; la Llei 2/1998, de 12 de maig, Valenciana de la Música, de la Generalitat Valenciana (DOGV de 14.05.1998); el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana; l'Ordre de 4 de gener de 1994, de la Conselleria d'Educació i Ciència, per la qual es regulen les escoles de música, dansa o música i dansa, i l'Ordre de 7 de novembre de 1995, de la Conselleria de Cultura, Educació i Ciència, per la qual es modifica l'Ordre de 4 de gener de 1994, abans citada, respecte al termini de presentació de sol·licituds (DOGV d'01.12.1995).
  
En virtut de l'article 10.3 de l'Ordre de 4 de gener de 1994, resolc:
  
Primer
  
Estimar la sol·licitud d'inscripció en el Registre de Centres Docents de l'Escola de Dansa de nova creació que s'indica més avall, per adequar-se els seus objectius i condicions de funcionament al que establix l'Ordre de 4 de gener de 1994 i la Llei 2/1998, de 12 de maig, Valenciana de la Música, de la Generalitat Valenciana (DOGV de 14.05.1998).
  
Codi: 28737577
  
Denominació: Escuela de Danza
  
Adreça: c/ Federico García Lorca, 3
  
Localitat: Formentera del Segura
  
Titular: Ajuntament de Formentera del Segura
  
Segon
  
La present resolució tindrà efecte des del començament del curs acadèmic 1998/1999.
  
Contra esta resolució es podrà interposar recurs d'alçada davant del conseller de Cultura, Educació i Ciència, en el termini d'un mes a partir del dia següent de la notificació de la present resolució, segons els articles 114 i 115 de la Llei 4/1999, de modificació de a Llei de Règim Jurídic de les Administracions Públiques i del Procediment Administratiu Comú (BOE de 14 de gener de 1999).
  
València, 15 d'abril de 1999.- La directora general de Centres Docents: Concepción Gómez-Ocaña.